Legal Document

Category: 40

Text:
13. ΝΟΜΟΣ 4051 της 4/8 Μαρτ. 1929 Περί συμπληρώσεως του Ν.Δ. της 22 Ιουν. 1927 περί κυρώσεως κλπ. Άρθρ.1.-Η διάταξις της παρ. 5 του άρθρου μόνου του Ν.Δ. της 22 Ιουν. 1927 περί κυρώσεως κλπ. (ανωτ. αρ. 12) επεκτείνεται και εις την πόλιν των Σερρών. Δύναται δε να επεκταθή και δι’ άλλας των ως παραμεθορίων θεωρουμένων πόλεων δια Διαταγμάτων εκδιδομένων μετ’ απόφασιν του Υπουργικού Συμβουλίου. Άρθρ.2.-Εις αλλοδαπά νομικά πρόσωπα έχοντα ως αποκλειστικόν σκοπόν την εμπορίαν καπνού, επιτρέπεται, τηρουμένων των διατυπώσεων του άρθρ. 5 του Ν.Δ. της 22 Ιουν. 1927 η απόκτησις κυριότητος και πλειόνων του ενός ακινήτων εν ταις πόλεσι Ξάνθης, Δράμας, Καβάλλας και Σερρών, της σχετικής αποφάσεως του νομάρχου, εφ’ όσον πρόκειται περί πλειόνων του ενός ακινήτων υποκειμένης υπό την έγκρισιν του υπουργού της Γεωργίας δυναμένου να εγκρίνη ή να ακυρώση ταύτην. «Αλλοδαποί ασχολούμενοι αποκλειστικώς με εμπορίαν εξαγωγής καπνών αμέσως ή εμμέσως ως Διευθύνοντες Σύμβουλοι ανωνύμων ημεδαπών Εταιρειών και μονίμως διαμένοντες εν Ελλάδι τουλάχιστον από εικοσαετίας συμπληρουμένης μέχρι τέλους 1958, επιτρέπεται τηρουμένων των διατυπώσεων του άρθρου μόνου του από 22.6.1927 Ν.Δ/τος «περί απαγορεύσεως διακαιοπραξιών» όπως αποκτήσουν κυριότητα είτε επ’ ονόματί των είτε επ’ ονόματι μελών της ατομικής των οικογενείας επί δύο το πολύ αστικών ακινήτων (κατοικιών) εν τη πόλει της Θεσσαλονίκης». Το εντός « » εδάφιον προσετέθη δια της παρ. 1 άρθρ. 18 Ν.Δ. 3958/59 (ανωτ. σελ. 218,47). (Μετά την σελ. 300(α) Σελ. 300,01 -126-63 Απαγορευμένες και Ανώμαλες δικαιοπραξίες 17.Γ.δ.13 17.Γ.δ.13 Απαγορευμένες και Ανώμαλες δικαιοπραξίες